Кәтол ақыҭан инхо, асовет аамҭазы Очамчыра араион напхгара азҭоз Игор Гәыргәылиа арадио Sputnik иаиҭаз аинтервиу аҟны игәалаиршәеит лаҵара 1 шазгәарҭоз.
Зышколтә шықәсқәа раан Гәдоуҭа имҩаԥысуаз маитәи апарад ԥшьынтә иалахәыз, Дәрыԥшьтәи абжьаратә школ аҟны аҵара зҵоз Русҭан Канџьариа игәалаиршәоит уи амш инаҭоз ацәаныррақәа ртәы.
Асахьаҭыхҩы Заур Мықәба арадио Sputnik аҟны еиҭеиҳәеит дшыхәыҷыз иалиххьан ҳәа аԥхьаҟа ихы ззикуаз аус. Лаҵарамза 2, Аҟәатәи ацәыргақәҵатә зал хадаҟны иаатуеит асахьаҭыхҩы иусумҭақәа рцәыргақәҵа, мышқәак раԥхьа Заур Мықәба 75 шықәса ихыҵит.
Сақариа аԥсуаа рхеидкылаҿы имҩаԥысит аҳәса анапҟазацәа рцәыргақәҵа "Аҩычага".
Занааҭла инџьныру ҭырқәтәылатәи ҳџьынџьуаҩ, Сҭамԥыл ақалақь аҿы инхо Есаҭ Ахба ихатәы бызшәа идыруеит, аԥсуарагьы акыр дазҿлымҳауп, Аԥсныҟагьы даахьеит, иара дазааҭгылоит иабдуцәа атәым дгьыл ахь ишықәнагалази, уаатәи иԥсҭазаареи.
126 шықәса ҵит иналукааша амилаҭ-хақәиҭратә қәԥара аԥхьагыла Нестор Аполлон-иԥа Лакоба диижьҭеи.